Jeffery Taylor

Džefris Metju Teiloras (Jeffery Matthew Taylor, g. 1989 m. gegužės 23 d.) – Švedijos ir JAV krepšininkas. Rungtyniauja lengvojo krašto puolėjo, atakuojančiojo gynėjo pozicijose.

Gimė Švedijoje apsigyvenusio buvusio NBA krepšininko Džefrio Teiloro ir švedės šeimoje.„New hoops recruit ready to get started at Vandy“. Nashville City Paper 2006 m. Džefris Teiloras jaunesnysis išvyko į JAV ir ėmė rungtyniauti už Hobso mokyklą, kurios komandoje žaidė ir jo tėvas. 2008–2012 m. lankė Vanderbilto universitetą (Nešvilis) ir žaidė už jo komandą „Commodores“.

Dalyvavo 2012 m. NBA naujokų biržoje, antrame rate pasirinktas Šarlotės „Bobcats“ komandos, kurios sudėtyje ir debiutavo kaip profesionalus krepšininkas. Tačiau 2013 m. gruodį jam trūko Achilo sausgyslė, o 2014 m. rugsėjį Teiloras sulaikytas dėl užpuolimo ir suspenduotas 24 NBA rungtynėms.Jeff Taylor suspended 24 games Po to išsiųstas į Ostino „Spurs“ komandą G lygoje.Hornets Assign Jeffery Taylor To Austin Spurs of NBA D-League

2015 m. pasibaigus kontraktui su „Hornets“, Džefris Teiloras perėjo į Madrido „Real“ – šio klubo sudėtyje rungtyniavo 7 sezonus, 2018 m. tapo „Eurolygos“ čempionu. 2022 m. gruodžio 23 d. pasirašė sutartį su Alytaus „Wolves“. „„Wolves“ sudėtį papildė Eurolygos čempionas". bcwolves.com

Atstovavo Švedijos jaunimo rinktinėms, su nacionaline rinktine dalyvavo 2013 m. Europos čempionate.Jeffery TAYLOR (SWE), archive.fiba.com

 Pasiekimai 
 Eurolyga: 2018 m.
 ACB lyga: 2016, 2018, 2019, 2022 m.
 Ispanijos krepšinio taurė: 2016, 2017 m.
 Ispanijos krepšinio supertaurė: 2018, 2019 m.
 FIBA tarpžemyninė taurė: 2015 m.

 Šaltiniai 

Kategorija:Užsienio krepšininkai Lietuvos komandose
Kategorija:Švedijos krepšininkai